Heyvanlarda və insanda çoxalma | 6

Bir çox onurğasızlar (bəzi molyusklar, yastı və həlqəvi qurdlar) və bəzi balıqlar hermafroditdirlər.
Mayalanma
Mayalanma zamanı dişi və erkək qametin nüvələri birləşərkən alınan ziqotda hər iki valideynin irsi əlamətləri də birləşir. Ziqotun bölünməsi nəticəsində yaranan çoxhüceyrəli rüşeym böyüyür, inkişaf edir və yeni orqanizmə başlanğıc verir.
Mayalanma prosesi və ziqotun bölünməsi
Mayalanma prosesi dişi fərdin bədənindən kənarda gedərsə xarici, daxilində gedərsə daxili mayalanma adlanır. Xarici mayalanma əksər hallarda su mühitində gedir və yeni yaranan orqanizm də suda inkişaf edir. Bu, bağırsaqboşluqlularda, suda-quruda yaşayanlarda (qurbağalar) və bir çox balıqlarda müşahidə olunur.

• DÜŞÜN • MÜZAKİRƏ ET • PAYLAŞ | Mayalanma prosesi xaricdə gedən orqanizmlər yüzlərlə və ya milyonlarla qamet əmələ gətirir. Bunun səbəbi nədir?