Həzm və qidalanma | 5

• DÜŞÜN • MÜZAKİRƏ ET • PAYLAŞ | İnsan il ərzində 500 kq-a yaxın qida qəbul etsə də, onun çəkisi o qədər dəyişmir. Bunun səbəbi nədir?

Mineral maddələrin mübadiləsi Hər gün orqanizmə qida və su ilə müxtəlif mineral maddələr də daxil olur. Orqanizmdəki mineral maddələr duz və ya duz ionları şəklindədir. Onlar maddələr mübadiləsində fəal iştirak edərək hüceyrələrə müxtəlif maddələrin daxil olmasını və çıxmasını tənzimləyir. Orqanizmə qida maddələri ilə 60-dan çox kimyəvi |

element daxil olur. Onlar da maddələr mübadiləsində əsas rol oynayır: məsələn, kalsium duzları sümüklərin böyüməsini, qanın laxtalanmasını, natrium və kalium ionları sinir sisteminin və əzələlərin fəaliyyətini təmin edir. Dəmir isə eritrositlərin tərkib hissəsini təşkil edir. Onun çatışmazlığı qanazlığına səbəb olur. Qida məhsullarından meyvə və tərəvəzlər, ət və yumurta sarısı dəmirlə zəngindir.
Vitaminlər
Vitaminlər (lat. vita – “həyat” deməkdir) həyat üçün zəruri olan üzvi maddələrdir. Onlar bioloji fəal maddələrin, xüsusən fermentlərin tərkibinə daxildir. Vitaminlər fermentlərin yaranmasında və orqanizmin həyat fəaliyyəti proseslərinin tənzimlənməsində iştirak edir, cüzi miqdarda təsir göstərə bilir və buna görə bioloji fəal maddələrə aiddirlər.