II hissə |  |

|  | Ahıllıq dövrü (61-74 yaş). Bu dövr bədənin fiziki gücünün və orqanizmin müxtəlif sistemlərinin tədricən zəifləməsi ilə xarakterizə olunur. Ahıllıq dövründə bəzi orqanların funksiyaları azalır. İnsanların metabolizmi, ürək və damar sistemi zəifləyir. Bu dövrdə sümük zədələnmələri və xəstəlikləri (məsələn, osteoporoz) yarana bilər. Testosteron və estrogen səviyyəsi kəskin şəkildə azalır. Yaddaşda qısamüddətli azalma baş verə bilər, amma təcrübə və biliklər hələ də yüksəkdə olur.

|  | Qocalıq dövrü (75-dən yuxarı). Bu dövrdə orqanların funksiyaları daha da zəifləyir. Fərdi inkişaf bioloji ölümlə başa çatır.

Öyrəndiklərinizi tətbiq edin
Cədvəldə ailə üzvlərinizin, yaxud tanıdıqlarınızın hansı yaşda və hansı mərhələdə olmasını qeyd edin:

Ad | Yaş (indiki zaman) | Yaş mərhələsi

Müzakirə edin:
• İnsan hər bir mərhələdə hansı əsas dəyişikliklərə uğrayır?
• Siz indi hansı inkişaf mərhələsindəsiniz?
• Hansısa fiziki və ya psixoloji problemlərlə rastlaşırsınızmı?
• Əgər problemləriniz varsa, onlar əksər həmyaşıdlarınızda da olurmu?
Öyrəndiklərinizi yoxlayın
1. Doğumdan 2 yaşa qədər fiziki və əqli inkişafda hansı əsas dəyişikliklər baş verir?
2. 10-18 yaş dövründə əqli inkişafla bağlı hansı dəyişikliklər meydana gəlir?
3. Böyümə və inkişaf dövrlərində sümük toxumasında baş verən dəyişikliklər hansı yaş dövrlərində ən sürətlidir və niyə? Bu dəyişikliklər maddələr mübadiləsi ilə necə əlaqəlidir?
4. Maddələr mübadiləsinin yaşa görə dəyişməsi insanın gündəlik enerji ehtiyacına necə təsir edir? Hər yaş dövrü üçün fərqli pəhrizlərin olması nəyə görə vacibdir?