II hissə |  |

Öyrəndiklərinizi tətbiq edin
Cədvəli tamamlayın:

Qidalanma gigiyenası qaydaları | Qaydaların əsaslandırılması
Qidanın çox hissəsi bişmiş olmalıdır. |
Yalnız keyfiyyətli qida məhsulları yemək lazımdır. |
Qidanı yaxşı çeynəmək lazımdır. |
Qidanın tərkibində bağırsağın hərəki funksiyasını artıran maddələr olmalıdır (çovdar çörəyi, kələm, kök, gavalı, qatıq və s.). |
Qida müxtəlif çeşidli olmalıdır. |

Müzakirə edin:
• Bu siyahıya daha hansı qaydaları əlavə etmək olar? Fikrinizi əsaslandırın.
Öyrəndiklərinizi yoxlayın
1. Sizcə, “Fast Food” məhsullarında qida əlavələri varmı? Fikrinizi əsaslandırın.
2. Saxlama müddəti uzun olan qida məhsullarını almaq niyə məsləhət deyil?
3. Niyə ət yeməklərini günün gec saatlarında yox, gündüz yemək məsləhətdir?
4. Qida məhsullarında duzun miqdarını müəyyən etmək üçün məktəblilər təcrübə apardılar. Onlar 25 mq çipsi xırdalayaraq ona 30 ml su əlavə etdilər. Sonra su buxarlanana qədər qaynatdılar. Nəticədə qabda yalnız duz qaldı. Alınan nəticə nə ilə bağlıdır?