Ümumiləşdirici tapşırıqlar
1. Alimlər beş aləmə (heyvanlar, bitkilər, göbələklər, bakteriyalar, protistalar) mənsub olan orqanizmlərin təsnifatı üzərində tədqiqat aparırlar. Onlar müxtəlif ekosistemlərdən (meşə, çay, səhra, göl və s.) nümunələr toplayır, sonra isə hər bir nümunə əsas xüsusiyyətlərinə – qidalanma üsuluna, hüceyrə quruluşuna və çoxalmasına görə təhlil olunur.
Cədvəli tamamlayın. Hər bir nümunə hansı aləmə aiddir?

Nümunə | Yaşayış mühiti | Qidalanma üsulu | Orqanizmin hüceyrəvi quruluşu | Çoxalma üsulu | Aləm
1 | Çəmənlik | Fotosintez | Çoxhüceyrəli | Toxum vasitəsilə |
2 | Torpaq | Üzvi maddələrin parçalanması | Birhüceyrəli prokariot | Hüceyrənin bölünməsi |
3 | Meşə | Heterotrof yolu ilə | Çoxhüceyrəli | Sporlarla |
4 | Səhra | Qeyri-üzvi maddələrdən üzvi maddələr sintez etmək qabiliyyəti olmayan orqanizmlər | Çoxhüceyrəli | Cinsi çoxalma üsulu |
5 | İnsan orqanizmi | Parazitizm | Birhüceyrəli eukariot | Hüceyrənin bölünməsi |

2. A) Ev milçəyi növünün heyvanların təsnifatında yerini əks etdirən ardıcıllığı ən kiçik sistematik kateqoriyadan başlayaraq müəyyən edin. 1) İkiqanadlılar dəstəsi; 2) Buğumayaqlılar tipi; 3) Milçək cinsi (Musca); 4) Heyvanlar aləmi; 5) Ev milçəyi (Musca domestica); 6) Həşəratlar sinfi; 7) Əsl milçəklər fəsiləsi. |  | B) Ən böyük sistematik kateqoriyadan başlayaraq ardıcıllığı müəyyən edin. 1) Örtülütoxumlular şöbəsi; 2) Gülçiçəklər fəsiləsi; 3) Bitkilər aləmi; 4) İkiləpəlilər sinfi; 5) Gavalı cinsi (Prunus); 6) Tikanlı gavalı (Prunus spinosa); 7) Gülçiçəkkimilər sırası.