İnsan sağlamlığı və ətraf mühit | 8

8.4 İnsan fəaliyyətinin karbon və azot dövriyyəsinə təsiri

Təbiət dedikdə təkcə canlı varlıqlar deyil, həm də hava, su və torpaq başa düşülür. İnsanlar gündə milyonlarla litr içməli sudan istifadə edir və nəfəs alırlar. Bu, təbiətdə tarazlığın qorunub saxlanılmasını zəruri edir. Əks təqdirdə yalnız heyvanlar, bitkilər və s. canlılar deyil, elə insanın özü də zərər çəkə bilər. |

• İnsanın hansı fəaliyyəti təbiətə mənfi təsir göstərir? Bu nə üçün belədir?
• Bunun qarşısını necə almaq olar?

Biosferdə kimyəvi elementlərin dövriyyəsi Biosfer üzərində canlı orqanizmlər yaşayan Yer kürəsinin qlobal ekosistemidir. Bura hidrosfer, litosferin yuxarı hissəsi və atmosferin alt hissəsi daxildir. Biosfer üçün səciyyəvi olan enerji mənbəyi Günəş işığı və maddələr dövranıdır. |
Açar sözlər | denitrifikasiya, nitrifikasiya

Fəaliyyət Qida zəncirində maddələr dövranı Təsvir olunmuş qida zəncirində üzvi maddələrin yaranması və ötürülməsində iştirak edən orqanizmləri, onların qidalanma üsullarını qeyd edin. Müzakirə edin: 1. Hansı maddələr növbəti zəncirə ötürülür? 2. Bir qida zəncirində hansı orqanizmlərin olmaması təbiətdə tarazlığı poza bilər? |