II hissə |  |

• DÜŞÜN • MÜZAKİRƏ ET • PAYLAŞ | Cift ana və döl arasında bir növ "baryer" funksiyası görür. Bu fikri nə ilə əlaqələndirmək olar?

| Döl dövrü bətndaxili inkişafın 2-ci ayının sonundan başlayır. Bu dövrün başlanğıcında rüşeymi uşaqlığa birləşdirən xarici qişanın xovları daha da inkişaf edərək uşaqlığın selikli qışasına daxil olur və cifti (plasenta) əmələ gətirir. Ciftin xovları ana və döl arasında maddələr mübadiləsini təmin edir. Ana və dölün qanı bir-birinə qarışmır. Bu dövrdə plasenta ilə döl arasında əlaqəni göbək ciyəsi yaradır. Göbək ciyəsi vasitəsilə döl oksigen və qida maddələri ilə təmin olunur, həmçinin dölün bədənində əmələ gələn parçalanma məhsulları xovlar vasitəsilə ananın qan kapilyarlarına keçir. Döl qişaları isə dölü xarici təsirlərdən qoruyur. Bətndaxili inkişafın 4-cü ayından cift qana bioloji fəal maddə ifraz edir.

Uşağın doğulması prosesi |