II hissə |  |

7.1 Canlı orqanizmlərin təsnifatı

Məktəbdə kitabxanaçı yeni kitabları qəbul edərkən onları müəyyən əlamətlərə görə qruplara ayırır və müxtəlif rəflərdə yerləşdirir. • Kitabxanaçı kitabları nə üçün qruplaşdırır? • O, sistemləşdirməni hansi prinsiplər əsasında aparır? |

Açar sözlər | təsnifat, təsnifat vahidləri, cins və növ, qoşa latın adları, protistalar
| Təbiətlə yaxından tanış olduqda insanı ilk təəccübləndirən canlı aləmin müxtəlifliyidir. Belə müxtəlifliyi öyrənmək üçün, ilk növbədə, canlıları sistemləşdirmək lazımdır.

CANLILARIN TƏSNİFATI | Canlı orqanizmlərin müxtəlifliyini öyrənən, onların təsviri, təyini və təsnifatı ilə biologiyanın sistematika sahəsi məşğul olur. Canlı orqanizmlərin müxtəlifliyinin ümumi planını tərtib etmək, mürəkkəb sistemi nizama salmaq üçün təsnifatda göstərilən sistematik kateqoriyalardan və ya təsnifat vahidlərindən istifadə olunur. Ən böyük təsnifat vahidi – aləm, ən kiçik təsnifat vahidi – növdür. Növ – quruluşca və fizioloji cəhətcə irsən oxşar olan, sərbəst çarpazlaşıb döllü nəsil verən, təbiətdə müəyyən ərazidə (arealda) yaşayan və tarixən formalaşan fərdlər cəmidir.

Fəaliyyət
Sistematik kateqoriyalar
İşin gedişi:
1. Sxemə diqqətlə nəzər salın.
2. Ən çox ümumi xüsusiyyətləri özündə cəmləşdirmiş sistematik kateqoriyanı göstərən fiquru müəyyən edin.
3. Daha çox fərdi xüsusiyyətlərə malik sistematik kateqoriyanı göstərən fiqur hansıdır?