II hissə |  |

Bilir- siniz- mi? | Molyusklarla qidalanan dəniz ulduzlarının sayını azaltmağa çalışan balıqçılar onları yarıya bölərək yenidən okeana atırlar. Ancaq onların hər bir hissəsi özünü bərpa edə bilir və nəticədə molyusklarla qidalanan dəniz ulduzlarının sayı iki dəfə çoxalır.

• DÜŞÜN • MÜZAKİRƏ ET • PAYLAŞ | Qeyri-cinsi yolla çoxalan orqanizmlər cinsi yolla çoxalan canlılara nisbətən ətraf mühitin dəyişməsinə daha zəif uyğunlaşa bilir. Sizcə, bu nə ilə əlaqədardır?

Öyrəndiklərinizi tətbiq edin

Şəkildə təsvir olunmuş orqanizmlərin çoxalmasında oxşar və fərqli cəhətləri müəyyən edin. Belə çoxalmanın mahiyyəti nədir? |  | Müzakirə edin: • Nəyə görə hidranın tumurcuqlanması prosesini qeyri-cinsi çoxalma hesab edirlər? Üç səbəb göstərin.

Öyrəndiklərinizi yoxlayın
1. Nə üçün qeyri-cinsi çoxalma nəticəsində yaranan fərdlər ana orqanizmin tam oxşarı olur?
2. Fraqmentasiya və regenerasiya prosesləri bir-biri ilə necə əlaqəlidir?
3. Qeyri-cinsi çoxalmaya aid deyil:
A) tumurcuqlanma;
B) hüceyrələrin çoxsaylı bölünməsi;
C) hüceyrənin ikiyə bölünməsi;
D) yumurta-hüceyrənin və spermatozoidin əmələ gəlməsi.
4. Qeyri-cinsi çoxalmanın üstün və zəif cəhətləri nədir?
5. Ağacların ətrafındakı torpağı yumşaldarkən təsadüfən kürəklə soxulcanları zədələyib iki hissəyə ayırdıq. Bu zaman nə baş verər?