Ümumiləşdirici tapşırıqlar
1. Uyğunluğu müəyyən edin:

Qoruyucu sistem komponentləri a) Dəri b) Leykositlər c) Anticisimlər d) Peyvəndlər | Funksiya 1) Xəstəlik törədicilərini məhv edir. 2) Zərərli mikroorqanizmləri müəyyən edir. 3) Orqanizmi xarici təsirlərdən qoruyur. 4) Bədəndə qoruyucu anticisimləri əmələ gətirir.

2. Doğru və yanlış ifadələri (D/Y) müəyyən edin.
A. Anadangəlmə immunitet irsi yolla ötürülür.
B. Keçirilmiş xəstəlik nəticəsində qazanılmış immunitetə süni immunitet deyilir.
C. Dəri və selikli qişa orqanizmin ilk müdafiə xəttidir.
D. Peyvəndlər insanı xəstəliklərdən qoruyur, çünki bədənə zəiflədilmiş mikrob daxil edilir və immunitet formalaşır.
E. Müalicə serumları infeksion xəstəlik keçirmiş heyvanların, yaxud insanların qan plazmasından alınır.
F. Yoluxucu xəstəliklər yalnız insandan insana keçə bilər.
3. Verilmış anlayışlardan istifadə edərək zərərli vərdişlərin insanın sağlamlığına və sosial həyatına təsirinə aid sxemi tamamlayın.

1. Yuxusuzluq 2. İmmunitetin zəifləməsi 3. Ürək-damar problemləri 4. Depressiya 5. Xərçəng xəstəlikləri 6. Ailə problemləri 7. İş və təhsil uğursuzluqları |

4. Düzgün cavabı seçin:
I. Aşağıdakılardan hansı qida əlavələrinin növü deyil?
a) konservantlar b) rəngləndiricilər c) vitaminlər və minerallar d) antibiotiklər
II. Balanslı bir yemək hazırlamaq üçün aşağıdakı qida maddələrindən hansılarının miqdarı daha çox olmalıdır?
a) şəkər və yağlar b) tərəvəz və meyvələr c) ət və balıq d) süd və süd məhsulları
III. Aşağıdakı yeməklərdən hansında daha çox enerji (kalori) var?
a) 1 alma b) 1 dilim yağlı tort c) 1 kasa yaşıl salat (yağsız) d) 1 stəkan təbii meyvə şirəsi
IV. Düzgün qidalanmamağın nəticəsində yaranan xəstəliklər:
a) göyöskürək, suçiçəyi b) malyariya, Sibir xorası c) angina, qızılca d) şəkərli diabet, distrofiya