Heyvanlarda və insanda çoxalma | 6

Bu maddənin təsirindən hamiləlik dövründə nə uşaqlığın selikli qışası qopur, nə də aybaşı tsikli baş verir. Hamiləliyin sonuna kimi döl uşaqlıqda inkişaf edir. Hamiləlik təxminən 38-40 həftə davam edir. Bu dövrdə zaman keçdikcə dölün ölçüsü və kütləsi də artır. Bəzən mayalanmadan sonra ziqot bölünərək bir neçə rüşeymə başlanğıc verir. Bu zaman eyni yumurta əkizləri yaranır. Eyni yumurta əkizləri eyni cinsə və irsi xüsusiyyətlərə malik olurlar. Bəzən isə bir neçə yumurta-hüceyrənin mayalanması baş verir. Belə halda müxtəlif yumurta əkizləri yaranır. Müxtəlif yumurta əkizləri eyni və müxtəlif cinsli ola bilər. Onların irsi xüsusiyyətləri də fərqli olur. | Əkizliyin yaranması

Öyrəndiklərinizi tətbiq edin
Uyğunluğu müəyyən edin:

1. Başlanğıc dövrü | 2. Rüşeym dövrü | 3. Döl dövrü
a. Plasenta vasitəsilə maddələr mübadiləsi baş verir. b. İmplantasiya ilə yekunlaşır. c. Ziqot bölünərək bir neçə gün ərzində çoxhüceyrəli rüşeymə çevrilir. d. Plasentanın əmələ gəlməsi ilə başa çatır. e. Orqanlara başlanğıc verən xüsusi hüceyrə qatlarını əmələ gətirir. | Müzakirə edin: • Hər bir dövrün davametmə müddəti nə qədərdir? • Ən uzun dövr hansıdır? Fikrinizi əsaslandırın.

Öyrəndiklərinizi yoxlayın
1. Ziqotun formalaşmasından sonra hansı mərhələdə orqanizmin əsas hüceyrə qatları formalaşmağa başlayır?
2. Rüşeym dövründə xovlu qişanın funksiyası nədir?
3. İmplantasiya baş tutmasa, bətndaxili inkişafın hansı mərhələsi yaranmayacaq və bunun nəticələri nə ola bilər?
4. Eyni yumurta əkizlərinin yaranması zamanı ziqot hansı mərhələdə bölünür?
5. Hamiləlik zamanı ananın həyat tərzi uşağın bətndaxili inkişafına təsir edirmi?
6. Müasir dövrdə hansı faktorlar hamiləliyə və dölün inkişafına mənfi təsir göstərə bilər? Fikrinizi əsaslandırın.