II hissə |  |

• DÜŞÜN • MÜZAKİRƏ ET • PAYLAŞ Bitkilərin təsnifatında hansı yanaşma daha effektivdir: xarici əlamətlərə əsaslanan ənənəvi metodlar, yoxsa irsi xüsusiyyətlərin öyrənilməsi? Cavabınızı əsaslandırın. | ötürücü toxuma (boru toxuması) xüsusi əhəmiyyət kəsb edir və borulu bitkilərin formalaşmasında əsas rol oynayır. Borusuz bitkilər olan mamırlarda həmin ötürücü toxumalar yoxdur. Bunun əvəzinə su və qida maddələrinin daşınması hüceyrələr vasitəsilə osmos yolu ilə baş verir ki, bu da onların ölçüsünü və quruya uyğunlaşma qabiliyyətini məhdudlaşdırır. Borulu bitkilər olan qıjıkimilər, çılpaqtoxumlular və örtülütoxumlularda xüsusi ötürücü toxumalar formalaşmışdır. Həmin toxumalar suyun, mineral maddələrin və üzvi birləşmələrin daşınmasını təmin edir. Bu da, öz növbəsində, bitkilərin daha böyük ölçülərə çatmasına və müxtəlif ekosistemlərə uyğunlaşmalarına imkan verir. Bitki aləminin təsnifatı iqlim dəyişikliyi və digər ekoloji problemlər zamanı onların adaptasiya imkanlarından daha səmərəli istifadə etməyə şərait yaradır.

Öyrəndiklərinizi tətbiq edin

Bakı cuzğunu (lat. Calligonum bakuense) nəsli kəsilməkdə olan bitkilərə aiddir. Azərbaycanın nadir endemik (yalnız müəyyən məhdud ərazidə yaşayan) bitki növüdür. Bu bitkiyə yalnız Abşeronun dənizkənarı zonalarında rast gəlmək olar. Müzakirə edin: 1. Nadir bitki növlərinin təsnifatını çətinləşdirən amillər hansılardır? 2. Bitkilərin sistematikasına əsaslanmaq iqlim dəyişikliyinə qarşı mübarizədə necə kömək edə bilər? 3. Müasir dövrdə hansı bitki növləri daha çox tədqiq olunur və bunun səbəbi nədir? Fikirlərinizi əsaslandırın. |

Öyrəndiklərinizi yoxlayın
1. Nə üçün sistematikanın öyrənilməsi bu gün də biologiyanın ən vacib sahələrindən hesab olunur?
2. Bitkilərin təsnifatı kənd təsərrüfatında və ya tibdə necə kömək edə bilər?
3. Bitkilər haqqında öyrənmək gələcək nəsillər üçün niyə vacibdir?