Heyvanlarda və insanda çoxalma | 6

Heyvanlarda qeyri-cinsi çoxalmanın bir neçə növü müşahidə olunur. Tumurcuqlanma Bu prosesi bağırsaqboşluqlularda (məsələn, hidrada, mərcan poliplərində) müşahidə etmək olar. Bəzən ana orqanizmin bədənində bir qrup hüceyrənin çoxalması nəticəsində tumurcuğa bənzəyən şişkinlik əmələ gəlir. Belə tumurcuq böyüyərək yetkin orqanizmə çevrilir və ana fərddən qopub düşür. | Mərcan poliplərində tumurcuqlanma prosesi Hidrada tumurcuqlanma prosesi

Fraqmentasiya Qeyri-cinsi çoxalmanın başqa bir forması fraqmentasiyadır. Bu zaman orqanizm bir neçə hissəyə bölünür və bədən hissələrinin hər birindən yeni fərd inkişaf edir. Fraqmentasiya bədən toxumalarının bərpasına – regenerasiyaya əsaslanır. Belə çoxalma üsuluna bağırsaqboşluqlularda, bəzi yastı və həlqəvi qurdlarda, dərisitikanlılarda (dəniz ulduzu) rast gəlinir. Həlqəvi qurdlardan olan çoxqıllı qurdlarda bədənin ayrı-ayrı fraqmentlərindən yeni orqanizm yarana bilər. Bu halda bir çox onurğasızlara xas olan itirilmiş orqanların bərpası – orqan səviyyəsində regenerasiya baş verir. Bu proses bəzi suda-quruda yaşayanlar üçün də səciyyəvidir. Bəzən orqanizm mexaniki zədələnmə nəticəsində də hissələrə parçalanır. Bu zaman həmin hissələrdən ana fərdə bənzəyən yeni orqanizmlər inkişaf edir. |  | Regenerasiya prosesi Ağ planaridə Dəniz ulduzunda Soxulcanda