II hissə |  |

Öyrəndiklərinizi tətbiq edin
Cədvəldə siqaretçəkmə vərdişinin və qanda xolesterin səviyyəsinin ürək xəstəliklərinin inkişafına təsiri göstərilmişdir.

Siqaretçəkmə vərdişinin ürək xəstəliklərinin inkişafına təsiri |
Gün ərzində çəkilən siqaretlərin sayı | Ürək xəstəliklərinin yaranmasının nisbi riski
0 | 1
5 | 1,2
10 | 1,5
15 | 2,0
20 | 2,5
25 | 2,9
30 | 3,2

Qanda xolesterin səviyyəsinin ürək xəstəliklərinin inkişafına təsiri |
Xolesterinin qanda miqdarı, % | Ürək xəstəliklərinin yaranmasının nisbi riski
Kişilərdə, normal səviyyə | 1
Qadınlarda, normal səviyyə | 0,3
Kişilərdə, 30% normadan yuxarı | 1,4
Kişilərdə, 45% normadan yuxarı | 2,0
Kişilərdə, 75% normadan yuxarı | 3,1

Müzakirə edin:
• Sizcə, gündə 10 siqaret çəkən, yoxsa xolesterinin səviyyəsi normadan 45% çox olan insanda ürək xəstəliyi riski daha yüksəkdir?
• Gündə 30 siqaret çəkən və xolesterinin səviyyəsi normadan 75% yüksək olan insanda ürək xəstəliyi riski siqaret çəkməyən və xolesterinin səviyyəsi normada olan qadına görə neçə dəfə çoxdur?
• Niyə alkoqol və siqaret fiziki sağlamlıqla yanaşı, psixi sağlamlığa da təsir göstərə bilir?
Öyrəndiklərinizi yoxlayın
1. İnsanların davranışı digərlərinin psixi sağlamlığına təsir edə bilərmi? Necə?
2. Zərərli vərdişlərin yaranma səbəbləri nədir? Fikrinizi əsaslandırın.
3. Zərərli vərdişlərin yaranmasının qarşısını necə almaq olar?