Qamet (yun.”hamete” – qadın, “hametes” – kişi) – bir qat xromosom dəstinə malik dişi (yumurta-hüceyrə ) və ya erkək (heyvanlarda spermatozoid, toxumlu bitkilərdə spermi) cinsi hüceyrə. Qlikogen – molekulyar qlükoza qalıqlarından təşkil olunmuş mürəkkəb polisaxarid. Əsasən, qaraciyər və əzələlərdə toplanır. Lipidlər (yun. “Lipos” – yağ deməkdir) – bioloji membranın tərkibinə daxil olan, suda pis həll olan yağ və yağabənzər maddələr. Metabolizm (maddələr mübadiləsi) – orqanizmdə baş verən bütün anabolizm və katabolizm proseslərinin cəmi. Mikroxovcuqlar – nazik bağırsaq xovları üzərində əmələ gələn kiçik törəmələrdir. Mikroxovcuqların üzərində olan fermentlər qidalı maddələrin parçalanmasında iştirak edir. Nəticədə membran həzmi baş verir. Radial simmetriya – simmetriya forması olub orqanizmdən xəyali olaraq birdən artıq müstəvi keçirmək mümkündür. Bu müstəvilərin hər biri onu xəyali olaraq, güzgüdə əks olunan kimi, iki bərabər hissəyə bölür. Əgər simmetriya oxları mənbədən çıxan şüaları xatırladırsa, bu, şüalı simmetriya adlanır. Məsələn, dəniz ulduzlarında, hidrada və s. |  | Vitamin (lat. “vita” – həyat deməkdir) – bioloji fəal maddələr olub fermentlərin tərkibinə daxildir.
| C vitamini (askorbin turşusu) – suda həll olan vitaminlərə aiddir. |
| A vitamini (retinol) – yağda həll olan vitaminlərə aiddir. D vitamini (erqokalsiferol) – yağda həll olan vitaminlərə aiddir.
Yağlar – qliserinin mürəkkəb efirləri və birəsaslı yağ turşularından ibarət üzvi birləşmə. Orqanizmdə enerji mənbəyi rolunu oynayır.