Elm, texnologiya, həyat

Mədə-bağırsaq xəstəliklərinin öyrənilməsi üçün istifadə olunan hazırkı metodlarda müəyyən qədər çatışmazlıqlar mövcuddur. Belə müayinələr zamanı xəstələrdə tez-tez xoşagəlməz, bəzən isə ağrılı hallar yaşanır. Mədə və bağırsaqlarda temperatur, təzyiq, turşuluq kimi vacib fizioloji göstəricilər barədə məlumat əldə etmək həmişə mümkün olmur. Bu baxımdan həzm orqanlarının müxtəlif funksiyalarının radiotelemetrik üsulla öyrənilməsi böyük əhəmiyyət kəsb edir. Bu üsulla miniatür radiokapsuldan istifadə edərək həzm sisteminin bütün hissələrində temperatur, təzyiq və başqa göstəriciləri uzun müddət ölçmək mümkündür. Radiotelemetriya sisteminin iş prinsipi həzm sistemindən keçərək ətraf mühitdə baş verən müəyyən fiziki, kimyəvi və fizioloji dəyişikliklərə reaksiya verməkdir. Radiokapsuldan gələn radiosiqnal xüsusi qəbuledici avadanlıqla qeydə alınır və analiz edilir. Hazırda diaqnostik və ya müalicəvi məqsədlər üçün nəzərdə tutulmuş çoxlu sayda müxtəlif radioelektron kapsullar mövcuddur. Həzm sisteminin avtonom elektrostimulyatorları fizioterapevtik və stimullaşdırıcı təsir edir. | pH-radiokapsul “Bravo” turşuluğu ölçür Endoskopik videokapsullar nazik bağırsağın hissələrinin şəklini çəkir.