II hissə |  |

6.1 Heyvanlarda qeyri-cinsi çoxalma

Hər bir orqanizmin ömrü müəyyən dövrə qədər davam edir. Yer kürəsində hər saniyədə on minlərlə orqanizm məhv olur. Bəziləri qocalıqdan və ya xəstəlikdən ölür, bir qismi isə yırtıcılar tərəfindən məhv edilir. Ölən fərdlər yeniləri ilə əvəz olunduğu üçün həyat fasiləsiz davam edir. Bu, çoxalma sayəsində mümkün olur. |

• Çoxalma nədir? Bu prosesin hansı əhəmiyyəti var?
• Yer üzərində olan canlılara hansı əsas çoxalma formaları xasdır?

Açar sözlər | qeyri-cinsi çoxalma, tumurcuqlanma, regenerasiya, fraqmentasiya
| Çoxalma – orqanizmlərin bütün canlılara xas olan xüsusiyyətlərindən biridir. Çoxalmanın əsasında hüceyrələrin bölünməsi prosesləri durur. Orqanizmlərdə iki tip çoxalma – cinsi və qeyri-cinsi çoxalma müşahidə olunur.

Fəaliyyət Orqanizmlərin qeyri-cinsi çoxalması İşin gedişi: • Bitkilərdə sizə məlum olan qeyri-cinsi çoxalma formalarının adlarını qeyd edin.
№ | Orqanizmin adı | Qeyri-cinsi çoxalma üsulu | Prosesin mahiyyəti
1 |  |  |
2 |  |  |
... |  |  |

Müzakirə edin:
1. Qeyri-cinsi çoxalmanın səciyyəvi xüsusiyyəti nədir?
2. Qeyri-cinsi çoxalma cinsi çoxalmadan nə ilə fərqlənir?
3. Sizcə, heyvanlarda qeyri-cinsi çoxalma müşahidə olunurmu?

| Qeyri-cinsi, yaxud cinsiyyətsiz çoxalma, əsasən, bir valideyn fərdin iştirakı ilə gedir və bu zaman cinsiyyət hüceyrələri (qametlər) yaranmır. Alınan nəsil ana fərdin tam oxşarı olur.