II hissə |  |

| Bu təsnifat ardıcıllığı ən aşağı kateqoriyadan (növ) başlayaraq ən yüksək kateqoriyaya (aləm) qədər davam edir. Bitkilərin sistematik kateqoriyaları onların irsi əlaqələrini öyrənməyə, müxtəlif növlər arasındakı oxşar və fərqli cəhətləri müəyyən etməyə imkan yaradır. Bitki orqanizmlərinin əsas ümumi xüsusiyyəti onların eukariot və avtotrof olmasıdır. Bitkilər fotosintez sayəsində özlərində ehtiyat qida maddəsi kimi nişasta toplayır, böyüyür və adətən, passiv hərəkətli olur. Bitki hüceyrələri hüceyrə divarı ilə əhatə olunur. Hüceyrələr tərkiblərində xlorofil olan xüsusi hüceyrə orqanoidi – xloroplastların və yaxşı inkişaf etmiş iri vakuolların olması ilə fərqlənir.