II hissə |  |

| Həzm sistemində mədə şirəsinin (xlorid turşusu), mədəaltı vəzinin fermentlərinin və ödün təsirindən buraya düşən mikroorqanizmlər məhv olur. Bağırsaqların peristaltikası nəticəsində orada olan qida kütlələri həzm kanalından keçir, həzm olunmayan hissələr isə defekasiya vasitəsilə bədəndən çıxarılır. Bağırsaqların daxili qatını örtən hüceyrələrin yenilənməsi də zərərli mikroorqanizmlərin çıxarılmasına kömək edir. İmmun sistemi Orqanizm təbii maneələrdən keçən təhlükəli mikroorqanizmləri tanımaq və məhv etmək üçün də immun sistemi təşkil edən leykositlərdən və anticisimlərdən istifadə edir. İmmunitet – orqanizmin infeksiyalara qarşı müqavimət göstərmək və yad cisimləri zərərsizləşdirmək xüsusiyyətidir. Orqanizmə yad cisimlər düşdükdə yalançı ayaqlara malik leykositlər – faqositlər onları faqositoz yolu ilə udur. Faqositlər yad cisimləri məhv etdikdən sonra özləri də məhv olur. Bununla yanaşı, orqanizmi yad cisimlərdən (antigenlərdən) qorumaq və onları zərərsizləşdirmək üçün xüsusi zülallar – anticisimlər (antitellər) də əmələ gəlir. Anticisimlər patogenin antigenlərı ilə qarşılaşdıqda onları birbaşa zərərsizləşdirir. Orqanizmdə minlərlə fərqli anticisimlər istehsal olunur. Hər anticisim ayrı bir antigen üçün spesifikdir. Anticisimlərin əmələ

Orqanizmə yeni patogenlə birlikdə yeni antigen də daxil olur. Hər dəfə orqanizm yeni antigenlə qarşılaşanda onu məhv etmək üçün antigenə birləşə bilən yeni anticisim əmələ gətirməyə çalışır. |