II hissə |  |

6.3 Onurğalı heyvanların həyat dövriyyəsi

Təbiətdə bəzi heyvanların kürü tökməsini, digərlərinin yumurta qoymasını, bəzilərinin isə bala doğmasını müşahidə etmək olar. Heyvanlarda mayalanmış yumurta-hüceyrələr ya dişinin bədənində, ya da ondan kənarda inkişaf edir. Yumurta-hüceyrənin az və ya çox miqdarda sarılığı olur. Heyvanların bəzilərində balanın inkişafı bətndaxili bir prosesdir. • Bu canlıların çoxalmasında hansı ümumi və fərqli xüsusiyyətlər var? |

Açar sözlər | həyat dövriyyəsi, metamorfoz
| Həyat dövriyyəsi orqanizmin ziqotdan başlayaraq yetkinliyə çatması və növbəti nəslə başlanğıc verməsinə qədər bütün inkişaf mərhələlərinin cəmidir. Bəzi heyvanların quruluşlarında yetkin dövrə çatana qədər bir sıra çevrilmələr baş verir. Buna metamorfoz deyilir. Bəzi orqanizmlər isə yalnız ölçülərinə görə böyüyür.

Fəaliyyət
Heyvanların çoxalma üsulları

Canlılar qrupu | Çoxalma üsulu
Yumurta qoyurlar | Kürü qoyurlar | Bala doğurlar
Həşəratlar |  |
Balıqlar |  |
Suda-quruda yaşayanlar (qurbağa) |  |
Sürünənlər (ilanlar) |  |
Quşlar |  |
Məməlilər |  |

Müzakirə edin:
• Fikrinizcə, nəslin sayı çoxalma üsulundan asılıdırmı? Bunun səbəbi nədir?